יום סיור מלכותי בלונדון | מסלולי טיול וצרכנות תיירותית
22/02/2012 • אין תגובות
הכירו את האטרקציות המלכותיות ולימדו על ההיסטוריה המרתקת שלהם. אם חלמתם לחיות כמו מלך, סיור זה בלונדון הוא בדיוק בשבילכם.
בוקר: ארמון באקינגהם או מצודת לונדון
התחילו את הסיור במוקד המשיכה המלכותי המוביל בלונדון: ארמון באקינגהם.
הארמון, מעונה הלונדוני הרשמי של המלכה, פתוח לציבור באוגוסט ובספטמבר, אז ניתן לסייר בחדרי האירוח המפוארים. בהזמנת כרטיסים מראש, תוכלו לראות גם את האורוות המלכותיות ואת הגלריה של המלכה, אשר פתוחים בפרקי זמן ארוכים יותר לאורך השנה.
למידע על תאריכים מדויקים, בקרו באתר של האוסף המלכותי (The Royal Collection).
אם תתזמנו היטב את ביקורכם תוכלו לחזות בחילופי המשמר המלכותי, אשר מתקיים בשעה 11:30 כל יום, או כל יומייים, בהתאם לעונה.
אם אתם חושקים בבוקר מסעיר יותר, בקרו במצודת לונדון מקפיאת הדם (Tower of London). במבצר זה התרחשו כמה מן האירועים המזעזעים ביותר בלונדון; עינויים, מוות ועריפת ראשים.
ההיילייטס של הביקור כוללים את אוסף תכשיטי הכתר, קיטון המלך מתקופת ימי הביניים והמגדל הלבן שנבנה על ידי וויליאם הכובש.
אם מזג האוויר נאה, המשיכו להייד פארק, אחד משמונת הפארקים המלכותיים של לונדון. ליד הסרפנטיין תמצאו את ה”דיאנה”, מזרקה לזכרה של הנסיכה האהובה מוויילס. אם תמשיכו הלאה אל גני קנסינגטון, תוכלו לראות גם את מצבת הזיכרון לאלברט המרשימה המצופה זהב (Albert Memorial), אשר נבנתה לכבודו של בעלה של ויקטוריה אשר נפטר ב-1861.
צהרים: תה באורנג’רי
אתם ודאי מתחילים כבר לחוש רעב. עצרו לארוחת צהרים בהיכל החממה (The Orangery) בארמון קנסינגטון. בניין זה, מהמאה ה-18, מהווה תפאורה מושלמת לארוחה מלכותית. במזג אוויר נאה, ניתן לשבת במרפסת ולהשקיף על הארמון והגנים.
התפריט מגוון ומציע החל ממאכלים טעימים בהכנה ביתית, ועד הגשת תה מסורתית לצד עוגות ומאפים שונים. הילדים יוכלו להנות מתפריט מיוחד, ואילו המבוגרים יותר יוכלו לבחור בין מגוון טעמי תה, יינות פרימיום ופטריות משובחות.
אחר צהרים: ארמון קנסינגטון
כעת, הגיע הזמן לבקר בארמון עצמו. בתוכו תוכלו לראות את חדר השינה של המלכה ויקטוריה, את גלריית המלך הארוכה ואת גרם המדרגות של ג’ורג’ הראשון, אשר ציורים יפהיפיים של חצר המלך תלויים לכל אורכו. בחוץ, ניתן לטייל בנחת בגן המקסים.
שוחרי האופנה יהנו מתצוגה של שמלותיה של דיאנה, הנסיכה מוויילס, ומאוסף שמלות הטקסים המלכותיים. במקום התקיימה עד 2012 תערוכת אופנה עכשווית “הארמון המכושף” (The Enchanted Palace), שכללה גם עבודות של המעצבת ויויאן ווסטווד.
ארוחת ערב בפורטנום אנד מייסון
לאחר שדגמתם אתרים מלכותיים במשך יום שלם, יהיה זה אך הולם שתסעדו כמלכים בפורטנום אנד מייסון (Fortnum & Mason). בחנות כלבו מפוארת זו, שהוקמה ב-1707, ישנן חמש מסעדות, אך רק אחת מהן פתוחה בערב- מסעדת המזרקה (The Fountain Restaurant).
מסעדה זו שבקומת הקרקע מאופיינת באווירת ברסרי יוקרתית. התפריט כולל מנות אהובות כארנב וולשי (Welsh Rarebit), לצד מבחר מנות פתיחה עונתיות, סלטים, דגים ובשרים על הגריל. יש אפילו גיטריסט הדואג בכל ערב למוסיקת רקע.
קטגוריות: אדריכלות בעולם, אטרקציות מומלצות בעולם, אטרקציות מומלצות בעלי ענין בעולם, אטרקציות מומלצות לגיל הזהב, אטרקציות מומלצות למבוגרים, אטרקציות מומלצות למשפחה, אטרקציות מומלצות לנוער, אטרקציות מומלצות לצעירים, היסטוריה בעולם, מסלול טיול ליום שלם, מסלולי טיול בדרגת קושי קלה, מסלולי טיול ביום, מסלולי טיול ברגל, מסלולי טיול לגיל הזהב, מסלולי טיול למבוגרים, מסלולי טיול למשפחות, מסלולי טיול לנוער, מסלולי טיול לצעירים, מסלולי טיול מומלצים באביב, מסלולי טיול מומלצים בחורף, מסלולי טיול מומלצים בסתיו, מסלולי טיול מומלצים בקיץ, מסלולי טיול עירוני, מסלולי טיול רומנטי, מסלולי טיול תרבויות, מסלולים ויומני טיול מומלצים, מהעולם
תגיות: לונדון, מלכותי, מסלול טיול
הכתבה הקודמת מסלול סיור מוזיקלי בלונדון
הכתבה הבאה יום מסלול טיול של יוקרה בלונדון